Iktatószám: 1/2021

**JEGYZŐKÖNYV**

mely készült2021. január14-én 11-00 órakor, Bátaszék, Budai u. 44-46. szám alatt, dr. Bonnyai József elnök úr irodájában megtartott BÁT-KOM 2004. Kft. Felügyelő Bizottságának üléséről.

**Jelen vannak:** Dr. Bonnyai József elnök

Dr. Szabó Ákos tag

Péter Géza tag (össz. 3 fő)

**Távol maradtak: ---**

**Tanácskozási joggal megjelent:**

 dr. Bozsolik Róbert polgármester

 Pap Péter BÁT-KOM 2004 Kft. ügyvezető

**Dr. Bonnyai József** elnökköszönti a Felügyelő Bizottság tagjait és a meghívottakat. Megállapítja, hogy a 3 tag közül *3 fő jelen van, így a bizottság ülése határozatképes* és javaslatot tesz a meghívóban szereplő napirendi pont tárgyalására*.* Mivel egyéb indítvány, észrevétel, javaslat a napirenddel kapcsolatban nem hangzott el, elnök úr szavazásra bocsátja az ülés napirendjeit.

Szavazás után a BÁT-KOM 2004 Kft. Felügyelő Bizottsága a napirendi javaslatot – *egyhangúlag, 3 igen szavazattal* – elfogadta, így az ülés napirendje az alábbiak szerint alakult:

1. **BÁT-KOM 2004 Kft. 2021. évi üzleti tervének elfogadása**
2. **BÁT-KOM 2004 Kft.** **és Bátaszék Város Önkormányzata által megkötött szerződések jóváhagyása**
3. **A BÁT-KOM 2004 Kft. ügyvezető 2021 évi havi illetményének és költségtérítésének megállapítása.**
4. **Egyéb**

**Napirendek tárgyalása:**

1. **A BÁT-KOM 2004 Kft. 2021. évi üzleti tervének elfogadása**

**Dr. Bonnyai József**elnök ismertette az előterjesztést, majd átadta a szót az ügyvezetőnek.

Pap Péter: az üzleti tervet jelentősen befolyásolja a járvány helyzet. A takarítási tevékenység, a sportcsarnok üzemeltetése és az uszoda üzemeltetése alapvetően a járványhelyzet által meghatározott feltételrendszernek megfelelően került tervezésre.

A személyi jellegű kiadások tekintetében 3 %-os emelkedéssel, míg a dologi kiadások esetében 10 %-os emelkedéssel terveztük a költségeket. Fejlesztést nem terveztünk.

Az uszoda üzemeltetésénél fél éves általános működtetéssel számoltunk, az első fél évet zárva tartással terveztük. A zárva tartás költsége mintegy 8,2 millió Ft, egész évre vetítve 32 millió

Ft támogatás szükséges a működtetésre. A dolgozókat átszervezés útján más területen foglalkoztatjuk a szükséges időtartamban. A takarítási tevékenységnél és a sportcsarnok üzemeltetésnél jelentkező létszámigény így kielégíthető.

Összességében a tavalyi 120 millió Ft támogatáshoz képest az idei üzleti terv mintegy 114 millió Ft támogatással tartható.

dr. Szabó Ákos: Az uszoda energetikai megtakarítása terén mire lehet számítani, van-e az energetikai beruházásnak számszerűsíthető eredménye?

Pap Péter: az elmúlt évben sem üzemelt az uszoda teljes évben és az idén sem várható a teljes üzemelés. Történtek javítási munkálatok az elmúlt évben, a napelemes rendszer teljesítménye az elvárt szintre emelkedett. A beruházás hasznát egész éves üzemelés esetén lehet majd pontosabban mérni.

További kérdés és hozzászólás nem volt.

**Dr. Bonnyai József:** További hozzászólás nincs, szavazásra bocsátoma BÁT-KOM 2004 Kft. 2021. évi üzleti tervének elfogadását.

Szavazás után a BÁT-KOM 2004 Kft. Felügyelő Bizottsága – egyhangúlag, 3 igen szavazattal az alábbi határozatot hozta:

1./2021. számú FB határozat

A BÁT-KOM 2004 Kft. Felügyelő Bizottsága a társaság 2021. évi üzleti tervét elfogadja, és elfogadásra javasolja a tulajdonos Bátaszék Város Önkormányzatának.

Felelős: Dr. Bonnyai József elnök

 Pap Péter ügyvezető

1. **A BÁT-KOM 2004 Kft. a Bátaszék Város Önkormányzatával megkötött szerződések jóváhagyása**

**Dr. Bonnyai József** elnök ismertette az előterjesztést, miszerint a kft. működésének alapját biztosító közfeladat- ellátási szerződés, valamint az uszoda üzemeltetési szerződés jóváhagyása az elfogadott üzleti tervben rögzített számokkal történik.

Kérdés és hozzászólás nem volt.

**Dr. Bonnyai József:**További hozzászólás nincs,szavazásra bocsátoma BÁT-KOM 2004 Kft. a Bátaszék Város Önkormányzatával megkötött szerződések jóváhagyását.

Szavazás után a BÁT-KOM 2004 Kft. Felügyelő Bizottsága – egyhangúlag, 3 igen szavazattal az alábbi határozatot hozta:

2./2021. számú FB határozat

A BÁT-KOM 2004 Kft. Felügyelő Bizottsága a BÁT-KOM 2004 Kft. és Bátaszék Város Önkormányzata közötti közfeladat-ellátási szerződés, valamint az uszoda üzemeltetési szerződés megkötését jóváhagyja és javasolja elfogadásra a tulajdonos Bátaszék Város Önkormányzatának.

Felelős: Dr. Bonnyai József elnök

 Pap Péter ügyvezető

1. **A BÁT-KOM 2004 Kft. ügyvezető 2021 évi fizetésének és költségtérítésének útiköltség térítésének megállapítása.**

**Dr. Bonnyai József**elnök ismertette, hogy a korábban szóba került 3%-os emelkedés alapján 2021. 01. 01. napjától az ügyvezető havi illetménye 490 600 Ft, míg a havi költségtérítése 90 000 Ft.

Kérdés és hozzászólás nem volt.

**Dr. Bonnyai József:** További hozzászólás nincs, szavazásra bocsátoma BÁT-KOM 2004 Kft.

ügyvezetőjének havi juttatásának és költségtérítésének megállapítását.

Szavazás után a BÁT-KOM 2004 Kft. Felügyelő Bizottság – egyhangúlag, 3 igen szavazattal az alábbi határozatot hozta:

3./2021. számú FB határozat

A BÁT-KOM 2004 Kft. Felügyelő Bizottsága a BÁT-KOM 2004 Kft. ügyvezetőjének havi illetményét 2021.01.01. napjától 490 600 Ft-ban, míg havi költségtérítését 90 000 Ft-ban javasolja megállapítani a tulajdonos Bátaszék Város Önkormányzatának.

Felelős: Dr. Bonnyai József elnök

 Pap Péter ügyvezető

Mivel aFelügyelő Bizottság ülésén egyéb észrevétel, indítvány nem hangzott el, az elnöke a jelenlévőknek megköszönte a részvételt és az ülését11,30 órakor bezárta.

**Dr. Bonnyai József Dr. Szabó Ákos Péter Géza**

elnök tag tag